Държавен вестник, бр. 28, 2006 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  28
11. взема решение за пренасочване на неус-
воени средства по програмата на фонда; реше-
нието се съгласува с Националния съвет по ус-
ловия на труд и утвърждава от министъра на
труда и социалната политика;
12. утвърждава годишния счетоводен отчет,
съставен съгласно изискванията на Закона за
счетоводството;
13. приема годишен доклад за дейността на
фонда и го представя за утвърждаване на Наци-
оналния съвет по условия на труд и на министъ-
ра на труда и социалната политика.
Раздел IV
Заседания на управителния съвет
Чл. 6. (1) Управителният съвет на фонда
разглежда и решава въпросите от своята ком-
петентност на заседания, които са редовни и
извънредни.
(2) Заседанията се свикват от управителя,
подуправителя или по предложение най-малко
на петима от членовете на управителния съвет.
(3) Управителният съвет заседава редовно
най-малко веднъж месечно по предварително
оповестен дневен ред, определен от управите-
ля. Материалите по дневния ред се предоставят
на членовете на управителния съвет най-късно
два работни дни преди заседанието.
(4) По решение на всички присъстващи на
заседанието членове на управителния съвет
дневният ред може да бъде допълван или изме-
нян при необходимост. Предложенията могат
да се правят в устна или писмена форма.
(5) Заседанията се провеждат, ако присъст-
ват най-малко две трети от членовете на упра-
вителния съвет.
(6) Заседанията на управителния съвет се
ръководят от управителя, а при негово отсъст-
вие—от подуправителя.
(7) На заседанията могат да присъстват и
други лица след съгласието на най-малко две
трети от членовете на управителния съвет.
Чл. 7. (1) Управителният съвет приема ре-
шенията си с явно гласуване и с обикновено
мнозинство от гласовете на присъстващите
членове.
(2) Всеки член на управителния съвет има
право на един глас. Той може да го упражни
лично или чрез друг член на управителния съ-
вет при наличието на изрично писмено упълно-
мощаване.
(3) По изключение решения могат да се взе-
мат и неприсъствено, ако членовете на управи-
телния съвет заявят писмено съгласието си с
предлаганото решение. В този случай решени-
ето се взема с единодушие.
Чл. 8. (1) По изключение решения могат да
се вземат и с тайно гласуване.
(2) Предложение за вземане на решение с
тайно гласуване може да прави всеки член на
управителния съвет. Предложението се счита
за прието, ако за него са гласували повече от
половината от присъстващите членове.
Чл. 9. (1) За всяко заседание на управител-
ния съвет на фонда се води протокол, който се
подписва от всички присъствали членове. Към
протокола се прилагат документите, разглеж-
дани на заседанието.
(2) Протоколът се изготвя в срок три работ-
ни дни след приключване на заседанието.
Преходни и заключителни разпоредби
§ 1. Този правилник се издава на основание
чл. 49, т. 2 от Закона за здравословни и безопас-
ни условия на труд.
§ 2. Правилникът влиза в сила от датата на
утвърждаването му от министъра на труда и
социалната политика и отменя досега действа-
щия Правилник за дейността на управителния
съвет на фонд “Условия на труд”.
Министър: Ем. Масларова
22370
НАРЕДБА № 1
от 23 март 2006 г.
за условията и реда за финансиране на проек-
ти и програми от фонд “Условия на труд”
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията и
редът за финансиране на проекти и програми
от фонд “Условия на труд” към министъра на
труда и социалната политика, наричан по-ната-
тък “фонда”.
Чл. 2. Средства от фонда се предоставят без-
възмездно за:
1. финансиране на проекти и програми за
подобряване условията на труд с браншова зна-
чимост и приложимост на резултатите;
2. финансиране до 30 на сто от стойността на
проекти за подобряване на условията на труд в
отделни предприятия с конкретна практическа
приложимост, свързани със:
а) реконструкция и модернизация на същест-
вуващи обекти;
б) внедряване на нови и модернизиране на
съществуващи технологии и/или съоръжения;
в) изграждане или усъвършенстване на сис-
темата за предотвратяване на рискове на ра-
ботното място;
г) изграждане или усъвършенстване на сис-
темата за осигуряване качеството на труда;
д) подобряване на санитарно-хигиенните
условия;
е) обезопасяване на машини и съоръжения;
ж) други проекти, свързани с подобряване
условията на труд;
3. разработване на нормативни актове, пра-
вила, норми и изисквания;
4. разработване и издаване на учебни и ин-
формационни материали;
5. организиране и провеждане на специали-
зации в областта на здравословните и безопас-
ни условия на труд.
Чл. 3. Вземането на решения за финансира-
не се основава на принципите на публичност,
прозрачност, равнопоставеност на кандидати-
те и обективност при подбора и оценката на
проектите.